open-index/open-wikipedia-markdown huggingface dataset:
Omai

**Omai** (egentlig **Mai**, født omkring 1753, død 1784) var en polynesier fra øya Raiatea. Han deltok som tolk og kjentmann i James Cooks sjøferd fra Polynesia og til Europa. Omai tilbrakte to år i Storbritannia og var en av de første fra Polynesia som besøkte et europeisk land. I 1777 vendte han tilbake til Selskapsøyene.

Omai vokste opp på Raiatea, men flyktet rundt 1763 til Tahiti etter at folk fra Bora Bora hadde invadert hans hjemøy. På Tahiti var han blant dem som i 1767 ble skadet da befolkningen på land ble beskutt av det britiske skipet HMS «Dolphin» og kaptein Samuel Wallis.

I 1773 ble han med HMS «Adventure», et av skipene i Cooks andre ekspedisjon til Stillehavet, på reisen tilbake til Storbritannia. Den 14. juli 1774 kom han til Portsmouth. Han ble introdusert for medlemmer av den britiske eliten og for kong Georg III av Storbritannia, som ga ham bosted og midler til å bo i London. Fascinasjonen for den eksotiske Omai medførte bred interesse og omtale i samtiden. Han ble portrettert av ledende kunstnere og det ble satt opp teaterforestillinger om ham.

I 1776 ble Omai med Cook på hans tredje store sjøreise og året etter vendte han hjem til Tahiti. Han tok med seg mange gjenstander fra Europa. Omai ble installert i et hus bygd for ham i Huaheine.

## Referanser


## Kilder
* *Cook & Omai. The Cult of The South Seas*, katalog fra National Library of Australia, 2001
* Cook & Omai. The Cult of The South Seas, nettutstilling fra National Library of Australia
* «Omai (ca. 1753-1784)», i Robert D. Craig: *Historical Dictionary of Polynesia*, 3. utgave, Lanham: Scarecrowe Press, 2011, s. 195–196
* «Omai the noble savage» , *Captain James Cook (1728-1779)*
Peter Hagerstein

**Peter Hagerstein** (født omkring 1757, død 1810) var en svensk sjømann. Han var på Tahiti mellom 1793 og 1810 og ble en viktig mellommann mellom britiske misjonærer og Pomare II av Tahiti.

Etternavnet oppgis i ulike varianter, både som Hagerstein og Haggerstein. En forfatter antar at navnet egentlig har vært Pehr Hagersten. Kapteinen på det britiske skipet «Duff», som kom til Tahiti i mars 1797, rapportert at han kom fra Helsingfors i svensk Finland og at han gikk under navnet Peter the Swede. Hagerstein var sjømann om bord på HMS «Daedalus», som var med i George Vancouvers ekspedisjon. I februar 1793, da skipet var på veg fra vestkysten av Nord-Amerika til New South Wales, hoppet han av og slo seg til på Tahiti. En annen svenske, Andrew Lind, hadde også slått seg til på Tahiti omtrent på samme tid.

Hagerstein lærte seg tahitisk og var mellommann mellom tahitierne og europeiske besøkende og misjonærer fra London Missionary Society. Han levde sammen med en tahitisk kvinne ved navn Tanno Manno, som også kunne hjelpe misjonærene med å lære tahitisk. Hagerstein var tolk, forhandler og kjentmann, og fulgte ved en anledning misjonærer på reiser til Selskapsøyene og Marquesasøyene. Pomare II av Tahiti engasjerte ham som skytter i krigen mot rivaliserende høvdinger. Hagerstein var også aktiv i handelen med svinekjøtt mellom Tahiti og New South Wales.

## Referanser


## Litteratur
* Moyne, Ernest J.: «Henry Adams and Peter Haggerstein», *Scandinavian Studies*, bd. 45, nr. 3, 1973, s. 213–222
Florence Owens Thompson

**Florence Owens Thompson** (født 1. september 1903, død 16. september 1983) var ei amerikansk kvinne som er avbildet på Dorothea Langes kjente bilde «Migrant Mother» fra 1936. Bildet er blitt et symbol på den store depresjonen som skjedde i den første halvdelen av 1930-årene.

Thompson likte ikke at bildet av henne ble brukt som en assosiasjon på fattigdom. Hun skal ha sagt at hun skulle ønske Dorothea Lange aldri hadde tatt bildet. 

Da hun ble innlagt på sykehus, fikk familien problemer med å betale sykehusgjelda. De fikk imidlertid $35 000 fra folk rundt omkring som syntes synd på kvinna på bildet. Denne hjelpen utenfra fjernet mye av bitterheten knyttet rundt bildet, ifølge Florences sønn . 

## Referanser


## Eksterne lenker
*
Jens Musum

**Jens Musum** (født 9. oktober 1945) er en norsk sivilingeniør og tidligere industrileder.

Han startet sin karrière i Nord-Trøndelag Elektrisitetsverk (NTE). Han ble sjef for distribusjonsseksjonen Troms Kraftforsyning AS i Tromsø i mai 1984, og overtok som administrerende direktør den 1. juli 1986. Våren 1994 gikk han over til stillingen som konsulent i det økonomiske rådgivningsfirmaet Econ Energi AS i Oslo. Samme år tiltrådte han som administrerende direktør i NTE, som i løpet av 1990-årene ble omdannet fra forvaltningsbedrift til fylkeskommunalt foretak. Vinteren 2000/2001 ble Musum diagnostisert med utbrenthet, og gikk etter en periodes sykemelding over til NTEs planavdeling og arbeid med gasskraft. Han ble deretter seniorrådgiver for vindkraft og biogass i Enova SF i Trondheim.

## Referanser
Bjørnelori

**Bjørnelorien**, som er utbredt i Vest-Afrika, er én av de to *Arctocebus*-artene, og er oransje til gul på ryggen og brungul på buken. Den andre arten, gullbjørnelorien, er utbredt i Sentral-Afrika, som Kamerun, kongo, Gabon, Ekvatorial-Guinea og Angola.

Bjørnelorien klatrer forsiktig og sindig med alle 4 beina, som er like lange. Andre tå er bitte liten, og første tå står langt fra de andre tre og gir et klypeliknende grep. Bjørnelorien lever enslig, er nattaktiv og eter små dyr, for eksempel sommerfugllarver, og noe frukt.

## Utbredelse
* *Lengde: 22-26 cm*
* *Vekt: 225-475 g*
* *Hale: 1 cm*
* *Sosial enhet: Flokk*

## Eksterne lenker
* 
*  (Arctocebus calabarensis), ARKive
Peter Nicolay Bull

**Peter Nicolay Bull** (født 16. oktober 1869, død 31. januar 1951) var en norsk lege og professor.

Bull tok medisinsk embedseksamen i 1894 og arbeidet ved Rikshospitalet fra 1904. I 1905 tok han doktorgrad med avhandlingen *Om dermoidcyster og teratoide svulster*, og fra 1912 var han professor.

Bull arbeidet innenfor mange områder av kirurgien, men spesielt med behandling av blindtarmbetennelse og lungetuberkulose. Han var medutgiver av *Nordisk lærebok i kirurgi*.

Han søkte avskjed fra professorembedet i 1928 og gikk over til en stilling som overlege ved Lovisenberg sykehus.

## Referanser


## Kilder
* *[http://urn.nb.no/URN:NBN:no-nb_digibok_2007043000011  Universitetet i Oslo 1911–1961]*, side 199-200. Oslo : Universitetsforlaget, 1961
Flatbent istidskreps

**Flatbent istidskreps** (*Monoporeia affinis*) er et krepsdyr i underordenen Gammaridea innenfor gruppen av amfipoder (amfipoder), som lever i fersk- og brakkvann. Den var tidligere kjent under det vitenskapelige navnet *Pontoporeia affinis*.

Den er som andre amfipoder flattrykt fra sida. Kroppen er gulaktig til hvit, og den kan bli opptil 8&nbsp;mm lang. Øynene er svarte, noe som skiller den fra saltvannsslektningen *[[Pontoporeia femorata]]* som har røde øyne.

Den tilhører de såkalte istidskrepsene og er utbredt både i Nordishavet og Østersjøen, og i dype og kalde innsjøer i Nord-Europa. Den er nå utdødd i Danmark (Furesø), Tyskland og Polen. I Norge finnes arten i noen innsjøer på Østlandet nordover til Storsjøen i Odalen. G.O. Sars fant i 1885 arten i Orrevatnet i Sandnes, men her er den forsvunnet. Høsten 2012 ble det bekreftet at flatbent istidskreps fortsatt finnes i Frøylandsvatnet litt lenger øst på Jæren.

I Norsk rødliste for arter 2010 ble arten vurdert som *nær truet* på grunn av få funnsteder. I ettertid er den funnet i fem nye innsjøer på Østlandet, og i norsk rødliste for 2015 ble den regnet den som *livskraftig*. Basert på et begrenset utbredelses- og forekomst areal samt nedgangen i utbredelses- og forekomstareal er *Monoporeia affinis* i Norsk rødliste 2021 vurdert til *nær truet* (NT).

## Referanser




## Litteratur
* 
* 

## Eksterne lenker
* 
* Stavanger Aftenblad – Sjeldne istidskreps i Jærvatn
Knut Huse

**Knut Huse** (1906–1993) var en norsk forfatter.

Huse debuterte som forfatter i 1976 med romanen *Det flør og det fjørar*.

Huse bodde det meste av livet i Aukra kommune.

## Bøker
* 1976 &ndash; *Det flør og det fjørar* Del 1: *Kånkårja* &ndash; Roman
* 1977 &ndash; *Det flør og det fjørar* Del 2: *I motgang og medgang* &ndash; Roman
* 1978 &ndash; *Hustadvika* &ndash; Roman
* 1982 &ndash; *Gje meg livet* &ndash; Diktsamling
* 1985 &ndash; *Den tapte krig : møringar i strid på land og sjø 1940-45* &ndash; Sakprosa, redaktør
* 1988 &ndash; *Hav og kyst, liv og lagnad* &ndash; Lyrikk og prosa
* 1992 &ndash; ''Syng for meg hav. Det susar i skogen. &ndash; Diktsamling

## Referanser


## Kilder
* Bøker av Knut Huse
* Utgivelser av Knut Huse i BIBSYS Ask
Filosofiåret 1722

**Filosofiåret 1722** er en oversikt over hendelser, utgivelser og personer med tilknytning til filosofi i 1722.

## Hendelser

## Publikasjoner

## Fødsler
*26. mars – Johann Daniel Salzmann,  jurist og filosof fra Strasbourg (død 1812)
*6. oktober - Johann Trinius, tysk teolog og filosof (død 1784)
*11. november - Nicolas Antoine Boulanger (eller Boullanger), fransk ingeniør, forfatter og filosof (død 1759)
*3. desember – Hryhorii Skovoroda, ukrainsk poet, filosof og komponist (død 1794)

## Dødsfall
* 11. mars – John Toland, irsk filosof (født 1670)


Fil:John Toland.jpg|John Toland(1670-1759)
Musikkåret 1722

## Hendelser
*Tomaso Albinoni blir operasjef for kurfyrsten av Bayern.
*André Campra blir visekapellmester (*vice-maitre-de-chapelle*) ved *Chapelle Royale* i Versailles.
*Ved kong August III av Polens  hoff brøt det ut en konflikt mellom musikerne ved hoffet. Striden sto mellom Francesco Maria Veracini på den ene siden og Johann David Heinichen og kastratsangeren Senesino, kanskje også  Johann Georg Pisendel på den andre. I løpet av en krangel mellom disse ble Veracini så rasende at han hoppet ut av et vindu i annen etasje. I fallet pådro han seg et hofte- og benbrudd som ikke ble fullstendig tilhelet, og han haltet resten av livet.
*Johann Friedrich Fasch blir utnevnt til Kapellmeister i Zerbst, hvor han forblir resten av sitt liv.
*Johann Sebastian Bach lager det første heftet av Anna Magdalena Bachs notebok. Andre hefte kom i 1725.

## Klassisk musikk
*Tomaso Albinoni – *[[12 Concerti a cinque (Albinoni)|Concertos à cinque, op. 9: nr 2 for obo i d-moll]]*
*Johann Sebastian Bach
***[[Das Wohltemperierte Klavier]]*, bind 1
***[[Engelske suiter (Bach)|Engelske suiter]]*
*Giovanni Battista Bononcini – *Divertimenti da camera*
*François Couperin – *Pièces de clavecin*, bok 3
*Jan Dismas Zelenka – *Triosonater (6) for 2 oboer, fagott og basso continuo*

## Opera
*Carlo Arrigoni – *La vedova*
*Baldassare Galuppi – *La fede nell'incostanza ossia gli amici rivali*
*Nicola Porpora – *Gli Orti Esperidi* (libretto av Metastasio)
*Leonardo Vinci – *Le Zite 'n Calera*

## Fødsler

## Dødsfall


Fil:Pietro_Nardini.jpg|Pietro Nardini(1722–1793)
Fil:Georg_Benda.jpg|Georg Benda(1722–1795)
Fil:Anton_Raphael_Mengs_-_Catarina_Regina_Mingotti_1745.jpg|Regina Mingotti(1722–1808)


## Referanser
Theodor Habicht

**Theodor Habicht** (født 4. april 1898 i Wiesbaden, død 31. januar 1944 i Nevel) var en tysk nasjonalsosialistisk politiker og embedsmann. Han hadde militær rang som hauptmann og falt i strid på Østfronten.

Han meldte seg inn i NSDAP i 1926.

Hitler sendte Habicht til Østerrike i 1931 for å lede nazibevegelsen der. Etter å ha blitt kastet ut av landet i 1933 ledet han en nazistisk eksilbevegelse fra München, men etter mordet på Engelbert Dollfuß i 1934 og det mislykkede statskuppet falt Habicht i unåde både hos Hitler og i den østerrikske befolkningen.

I 1939 fikk Habicht en stilling i utenriksdepartementet. Som understatssekretær ble han i april 1940 sendt til Norge for å løse opp i flokene rundt Vidkun Quislings statskupp. Habicht ble raskt skeptisk til Quislings evner, og søkte til Høyesterett for å bedre situasjonen. Etter å ha konferert med Joachim von Ribbentrop fikk Habicht og sendemann Curt Bräuer fullmakt til å forhandle med Høyesterett, og mot Quislings vilje ble kupp-regjeringen erstattet med Administrasjonsrådet den 15. april.

Etter oppholdet i Norge ble Habicht overført til Wehrmacht, der han tilbragte mesteparten av krigen på østfronten. Han falt i strid ved Nevel i 1944.

## Referanser
Filosofiåret 1725

## Hendelser

## Publikasjoner
* Giambattista Vico, *[[Den nye vitenskapen]] (La Scienza Nuova) * (1725)
* Francis Hutcheson, *Inquiry into the Original of Our Ideas of Beauty and Virtue* (1725)
* Alessandro Pascoli, * Del moto che ne i mobili si rifonde in virtu di loro elastica possanza*,  

## Fødsler

## Dødsfall

## Bildegalleri

Arai Hakuseki.jpg|Arai Hakuseki(1657–1725)
Johanna_charlotte_unzer.jpg|Johanna Charlotte Unzer(1725–1782)
Casanova ritratto.jpg|Giacomo Casanova(1725–1798)
Karl_Wilhelm_Ramler_(Hempel).jpg|Karl Wilhelm Ramler(1725–1798)


## Referanser


## Se også
*Filosofi på 1700-tallet
Johannes Berg Thrane

**Johannes Berg Thrane** (født 12. april 1779 i Christiania, død 30. juli 1841 i Fredrikstad) var en norsk handelsmann, amerikansk visekonsul og stortingsrepresentant, sønn av Paul Olsen Thrane.

Han var to år på et handelskontor i Hamburg, og så en tid i Amerika hvor han oppholdt seg i New York. Etter hjemkomsten var han kjøpmann i Christiania før han i 1817 kjøpte et sukkerraffineri i Halden. Dette gikk senere konkurs, han var deretter kontoransatt ved Borregaard og tollbetjent i Fredrikstad.

Til stortinget i 1815–1817 ble han valgt til 3. representant fra Christiania. Han ble permittert 16. februar 1816 for å kunne ta seg av sine forretninger. På Stortinget var han medlem av ni komiteer og innvalgt som medlem av finanskomiteen.

## Referanser


## Kilder
* Tallak Lindstøl: *Stortinget og Statsraadet 1814-1914*, Kristiania, 1914, samt tillæg. B. 1 D. 2 : Biografier L-Ø samt tillæg digital utgave side 889
* 

## Eksterne lenker
* 
*
Musikkåret 1721

**Musikkåret 1721** er en oversikt over hendelser, ny musikk, fødte og avdøde musikkpersonligheter i 1721.

## Hendelser
*3. desember - Johann Sebastian Bach gifter seg for andre gang. Bruden er sopranen Anna Magdalena Wilcke.
*Antonio Maria Bononcini blir *[[Kapellmester|maestro di cappella]]* i sin hjemby Modena.
*Georg Philipp Telemann blir  *Cantor Johannei* og *Director Musices* i Hamburg.

## Klassisk musikk
*Johann Sebastian Bach – *[[Brandenburgkonsertene]]*, en samling av 3 concerti grossi og 3 ripieno concerti
*Pietro Locatelli – *Concerti grossi (12), op. 1: nr 8 i F-moll "Christmas Concerto"*
*Alessandro Scarlatti – *St Cecilia messe*

## Opera
*Filippo Amadei, Giovanni Battista Bononcini & Georg Friedrich Händel – *[[Muzio Scevola]]*
*Nicola Porpora – *Eumene*
*Alessandro Scarlatti – *[[Griselda (A. Scarlatti)|La Griselda]]*
*Georg Philipp Telemann – *Der Geduldige Socrates*
*Antonio Vivaldi – *[[La Silvia]]*

## Fødsler

## Dødsfall
Giovanni Battista Grillo

**Giovanni Battista Grillo** (ca. 1570 – 1622) var en italiensk organist og komponist.

## Virke
Lite er kjent om Grillos utdannelse, men det kan dokumenteres at han var elev av Claudio Monteverdi i Venezia. Grillo ble førsteorganist ved Markuskirken i 1619.

Som komponist var Grillos sterkt influert av  Giovanni Gabrielis strenge polyfone teknikk, spesielt i *Sacri concentus ac symphoniae* (Venezia 1618). Han er også kjent for tre instrumentale *[[canzone]]* som ble utgitt i Raveris samling *Canzoni per sonare con ogni sorte di stromenti* (Venezia, 1608).

## Verk
* De flerkorige «Sacri concentus ac Symphoniae», Venezia 1618
* 4 Motetter
* 3 Canzonetter
* 3 *Canzoni per sonare*

## Referanser


## Kilder
* 

## Eksterne lenker
* 
*
Njardarholl

***Njardarholl*** er navnet på årboka til Nardo og Bratsberg historielag. Første hefte kom i 1995 og med ujamne mellomrom til 2011, deretter hvert år.

## Eksterne lenker
* Liste over utgitte årbøker
Det Søndenfieldske Frivillige Musceteer Corps

**Det Søndenfieldske Frivillige Musceteer Corps**, vanligvis forkortet **DSFMC**, er en millitærhistorisk gruppe tilknyttet Forsvarsmuseet i Oslo. Korpsets hovedfokus er reenactment fra Napoleonskrigene, fra Danmark-Norge ble trukket inn i krigen i 1808 og fram til fredsslutningen med Sverige i 1814. Gruppen har både en infanteriavdeling og en artilleriavdeling, sistnevnte utstyrt med en amusett, en lett feltkanon. Gruppen har også en mer generell marketenteri-gruppe og en avdeling som viser Akershus festnings vaktstyrke i 1608, og deler av festningens garnison i 1708.

Det Søndenfieldske Frivillige Musceteer Corp ble opprettet av Forsvarsmuseet i forbindelse med 175-årsjubileet for Norges Grunnlov i 1989. Som sitt bidrag til feiringen, ønsket museet å vise aspekter av datidens krigføring. Korpset har arrangert lystleire og holdt demonstrasjoner på Akershus festning i forbindelse med jubileer. Artilleriavdelingen har vært brukt en del til å skyte salutt. Korpset har også deltatt på både nasjonale og internasjonale reenactment-arrangementer og var hovedarrangør bak arrangementene i 2004 på Langnes som markerte slaget ved Langnes skanse, det siste større slaget mellom svenske og norske styrker i 1814.

## Referanser


## Eksterne lenker
* Film fra oppvisningen under lystleiren på Akershus, 1999, fra YouTube.
Musikkåret 1720

**Musikkåret 1720** er en oversikt over hendelser, ny musikk, fødte og avdøde musikkpersonligheter i 1720.

## Hendelser
*Royal Academy of Music (1719) åpner i London.
*Giovanni Battista Bononcini kommer til London, som blir hans hjem til 1732, og blir en av Händels mest kjente rivaler.
*Domenico Scarlatti ankommer Lisboa.

## Klassisk musikk
*Johann Sebastian Bach – *Preludium for lutt i C-moll*
*Jan Josef Ignác Brentner – *Horae Pomeridianae*
*Marin Marais – *Sonnerie de Ste-Geneviève du Mont-de-Paris*
*Alessandro Scarlatti – *Messa di Santa Cecilia*

## Opera
*Antonio Maria Bononcini – *Nino*
*Georg Friedrich Händel – *[[Radamisto (Händel)|Radamisto]]*
*Johann David Heinichen – *Flavio Crispo*
*Leonardo Leo – *Caio Gracco*
*Giovanni Porta – *Numitore*
*Antonio Vivaldi – *La verità in cimento*

## Fødsler

*20. august – Bernard de Bury, fransk hoffmusiker og komponist (død 1785)
*16. november – Carlo Antonio Campioni, italiensk komponist (død 1788)
*Henry Hargrave, engelsk komponist (død 1780) 
*William Savage, engelsk sanger, organist og komponist (død 1789)
**sannsynlig*
**Gioacchino Cocchi, italiensk komponist (død 1804) 
**Joan Baptista Pla, spansk oboist og komponist (død 1773)
**Johann Georg Schürer, tysk komponist (død 1786)

## Dødsfall

*27. juli – Johann Samuel Welter, tysk komponist (født 1650)
*Sridhara Venkatesa Ayyaval, hinduhelgen og komponist (født 1635)
*Jean Hotteterre, fransk musiker og komponist (ukjent fødselsår)
*José Peyró, komponist (født ca. 1670)
**sannsynlig*
**Antonia Bembo, spansk sanger og komponist (født ca. 1640)
**Jean Baptiste Loeillet of Ghent, belgisk komponist (født 1688)
**Guillaume Minoret, fransk komponist (født ca. 1650)
**Johann Speth, tysk organist og komponist (født 1664)

## Referanser
Kjell Joachimsen

**Kjell Joachimsen** (født 13. mars 1939 i Bergen, død 19. mai 2013 i Harstad) var en norsk prest i den norske kirke og politiker for Høyre. Han var ordfører i Harstad fra 1987 til 1993.

Joachimsen ble cand.theol. ved det det teologiske fakultet, Universitetet i Oslo, i 1964. Han arbeidet som prest på Tjøtta, i Melhus og ved bispekontoret i Nidaros bispedømme før han kom til Harstad og ble sogneprest der i 1978. Fra 1984 til 1987 var han Harstad kommunes kultursjef. Da han fra 1987 engasjerte seg i lokalpolitikken, ble han i sin første periode i kommunestyret valgt til ordfører. Han ble gjenvalgt i 1991, men trakk seg som ordfører i 1993, midt i den andre perioden. Deretter var han i årene 1994-1997 prost i Trondenes prosti. I hans tid som ordfører ble Harstad kulturhus bygd, og han var styreleder for kulturhuset i årene 1995-1999 og nestleder i styret for Festspillene i Nord-Norge i 1996-1999.

## Kilder
* Lokalhistoriewiki: Kjell Joachimsen (besøkt 25. mai 2013)
* Harstad Tidende: Kjell Joachimsen død  (20. mai 2013, oppdatert 24. mai 2013, besøkt 25. mai 2013)
* Minneord i Harstad Tidendes papiravis 25. mai 2013 (av Britt Skinstad Nordlund og Helge Eriksen)
* Prester i Den norske kirke og andre teologiske kandidater, Den norske kirkes presteforening, 1990. ISBN 82-543-0454-8
Henrik Rogert

**Henrik Rogert** (1756–1838) var en norsk offiser og stortingsmann, bror av Andreas Rogert.

Han ble offiser i 1776, steg i gradene til han i 1814 ble oberstløytnant for 2. trondhjemske infanteriregiment. Han fikk vartpenger fra 1818.

Til stortinget i 1815–1817 ble han valgt til 3. representant fra Søndre Trondhjems amt. På tinget var han medlem av åtte komiteer, blant annet av komiteen som forhandlet om finans-, skatte-, bank- og pengevesen, og komiteen om den geografiske oppmålingen.

Rogert var tildelt medaljen for borgerdåd i sølv.

## Referanser


## Kilder
* Tallak Lindstøl: *Stortinget og Statsraadet 1814-1914*, Kristiania, 1914, samt tillæg. B. 1 D. 2 : Biografier L-Ø samt tillæg digital utgave side 720
* 

## Eksterne lenker
*
Tillitsmandater

**Tillitsmandater** beskriver hvordan pasienter gir leger fullmakt til å utøve sitt skjønn. Når pasienten oppsøker legen med et ønske om hjelp gis legen et tillitsmandat. Tillitsmandater kategoriserer graden av åpenhet i tillitsforholdet.

Pasienten er villig til å gi legen et begrenset tillitsmandat så lenge pasienten har forventninger til at leger kan gjøre noe med deres bekymringer. Pasienter vurderer sine leger, både for å se om tillitsmandatet er berettiget, og for å vurdere graden av åpenhet. Mer åpne tillitsmandater kan gi legen en mulighet til å konfrontere pasienten direkte med medisinske perspektiver som pasienten normalt kanskje ikke ville ha vært villig, eller i stand til, å motta.

Tillitsmandater brukes også mer generelt om legfolks forhold til andre profesjoner.

Begrepet ble lansert av Helge Skirbekk i hans doktoravhandling *The patient's trust: Qualitative studies and theoretical analyses of trust in general practice consultations*, og i artikkelen *Mandates of Trust in the Doctor-Patient Relationship*.

## Eksterne lenker
* http://qhr.sagepub.com/content/21/9/1182.abstract/ Mandates of Trust in the Doctor-Patient Relationship
Sydalen

**Sydalen** er den største bygden i Strauman-området i Vågan kommune i Lofoten. Bygda ligger i en U-dal dannet i istiden og har ca 150 innbyggere. Bygda er sentret i Strauman skolekrets med Sydal Skole. Strauman kirke, Sydal barnehage og Strauman stadion er samlokalisert med skolen. Strauman IL spiller derfor sine hjemmekamper i bygda. Det var butikk i Sydal mellom 1942 og begynnelsen av 2000-tallet. Det var også kommunalt tannlegekontor i bygda frem til midten av 1990-tallet. Navnet til bygda kommer sannsynligvis fra at elva som renner gjennom dalen, Storelva, sydet.
Friedrich Nicolaus Bruhns

**Friedrich Nicolaus Bruhns** (1637–1718) var en dansk-tysk barokk-komponist, onkel til Nicolaus Bruhns.

Friedrich Nicolaus Bruhns ble født inn i en schleswig-holsteinsk musikerfamilie. I 1682 ble han Nicolaus Adam Strungks etterfølger som leder av *Hamburger Ratsmusik* og fra 1687 var han *[[Kantor|Canonicus minor]]* ved byens domkirke.

En *Markuspasjon* og en *Johannespasjon* (1702 og 1706) som tidligere ble tilskrevet Reinhard Keiser er bevart etter Bruhns. Videre er det bevart elleve solokantater for generalbass og to fioliner som stammer fra årene 1706 – 1712 og 1715 – 1718.

Den 19. april 1726 (langfredag) oppførte Johann Sebastian Bach Bruhns' *Markuspasjon* (1702) i Thomaskirken i Leipzig.

## Referanser


## Litteratur
* Daniel L. Melamed und Reginald S. Sanders: «Zum Text und Kontext der „Keiser“-Markuspassion», i *Bach-Jahrbuch* 1999, s. 35–50.
Musikkåret 1719

## Hendelser
*Februar – Georg Friedrich Händel forlater stillingen sin hos jarlen av Chandos for å bli musikalsk leder for operafortaket Royal Academy of Music (1719). Giovanni Bononcini blir hentet til London for å komponere for foretaket.
*Bernhard Christoph Breitkopf grunnlegger firmaet Breitkopf & Härtel, verdens eldste musikkutgiver.
*Alessandro Scarlatti ankommer Roma.
*Domenico Scarlatti blir kapellmeister for Johan V av Portugal.
*Johann Mattheson blir kapellmeister for hertugen av Holstein.
*Giuseppe Pitoni blir kordirigent i Peterskirken i Roma.
*Francesco Veracini spiller i Moritzburg-palasset i bryllupet til kronprinsen og Maria Josepha.
*Antonio Stradivari lager "Duke of Marlborough"-celloen.
*I Japan blir danseformen Kumiodori skapt av Chokun Tamagusuku.
*Jean-Baptiste Morin blir "maître de musique" til Louise-Adélaïde, datter av hertugen av Orléans.

## Publisert populær musikk
*Thomas Fleet – *Mother Goose's Melodies For Children*

## Klassisk musikk
*Johann Sebastian Bach – *[[Brandenburgkonsertene|Brandenburgkonsert nr. 4]]*
*Jacques-Martin Hotteterre – *L'Art de préluder sur la flûte traversière*

## Opera
*Alessandro Scarlatti – *Marco Attilio Regolò*
*Antonio Vivaldi – *[[Il Teuzzone]]*; *[[Tito Manlio]]*

## Fødsler

*9. november – Domenico Lorenzo Ponziani, italiensk komponist og universalgeni (død 1796)
*14. november – Leopold Mozart, tysk komponist, musikklærer og fiolinist, far til Wolfgang Amadeus Mozart (død 1787)
*Johann Christoph Altnikol, tysk komponist og organist (døpt 1. januar 1720, død 1759)

## Dødsfall
*19. januar – Joachim Tielke, tysk instrumentmaker (født 1641)
*Mai - John Lenton, engelsk fiolinist, sanger og komponist (født ca. 1657)
*Juli – Johann Valentin Meder, tysk organist, sanger og komponist (født 1649)
*26. juli (gravlagt) – Arp Schnitger, tysk orgelbygger (født 1648)
*Juan de Navas, spansk harpist og komponist (født ca. 1650)
*André Raison, fransk organist og komponist (født ca. 1640)
**sannsynlig*
*Francesco Antonio Urio, komponist (født ca. 1631)

## Bildegalleri

John_Hawkins_by_Harding.jpg|John Hawkins(1719–1789)


## Referanser
Stolahonningeter

**Stolahonningeter** (*Phylidonyris pyrrhopterus*) er en fugl i gruppen *[[Phylidonyris]]* i familien honningetere. Den er endemisk til det sørlige og sørøstlige Australia, på Tasmania og på Kenguruøya.

## Underarter
Det er beskrevet to underarter av stolahonningeter:
* *Phylidonyris pyrrhopterus pyrrhopterus* (Latham, 1802) i det sørøstlige Australia og på Tasmania
* *Phylidonyris pyrrhopterus halmaturinus* (A. G. Campbell, 1906) på Kenguruøya og i Loftyfjellene, i det sørlige Australia.

## Referanser


## Eksterne lenker
* 
* Avibase: ''Phylidonyris pyrrhopterus''. Besøkt 26. mai 2013.
* ITIS report: ''Phylidonyris pyrrhopterus''. Besøkt 26. mai 2013.
* Birdlife Species Factsheet: ''Phylidonyris pyrrhopterus''. Besøkt 26. mai 2013.
Musikkåret 1716

## Hendelser
*1. juli - Domenico Zipoli slutter seg til Jesuittordenen. Like etterpå blir han sendt på misjonsoppdrag til Paraguay.
*Georg Philipp Telemann besøker Eisenach, noe som fører til at han utnevnes til gjestekapellmester.
*Antonio Stradivari – fullfører *Le Messie*-fiolinen (*[[Messiah Stradivarius]]*)
*Jonathan Swift får ideen til Tiggeroperaen.
*Giuseppe Tartini hører Francesco Maria Veracini spille fiolin, og blir inspirert.

## Klassisk musikk
*William Babell – *The Fourth Book of the Ladys Entertainment*
*François Couperin – *[[L'art de toucher le clavecin]]*
*Michel Montéclair – *Musette (Les festes de l'été)*
*Alessandro Scarlatti – *Ombre tacite e sole*
*Georg Philipp Telemann – *Konsert for 3 trompeter, 2 oboer, timpani og strykere i D-dur*
*Francesco Maria Veracini – *Overture nr 5 i B-dur*
*Antonio Vivaldi – *6 fiolinsonater* (op. 5)
*Domenico Zipoli – *Sonate d'intavolatura per organo e cimbalo*

## Opera
*Antonio Maria Bononcini – *Sesostri re d'Egitto*
*Giuseppe Maria Buini – *Armida abbandonata*
*Francesco Ciampi – *Timocrate*
*Johann Christoph Pepusch – *Apollo og Daphne*
*Antonio Vivaldi – *[[Arsilda Regina di Ponto]]* og *[[La Constanza]]*

## Publikasjoner
*Johann Heinrich Buttstett – *Ut, mi, sol, re, fa, la, tota musica et harmonia aeterna*

## Fødsler

## Dødsfall


Fil:BM01084Am.jpg|Johann Fischer(1646 – 1716/1717)


## Referanser
Licentia technicae

**Licentia technicae**, forkortet **lic.techn.** (latin for teknisk lisensiat(grad)), var en akademisk grad som tidligere ble tildelt i Danmark og Norge. Graden er en lisensiatgrad som ble brukt i mange land, men med ulikt akademisk nivå.

I Norge ble den fra 1956 til 1978 tildelt ved NTH. Graden ble da avløst av dr.ing.-graden. Den ble til engelsk oversatt som *PhD*; i Danmark er ph.d. også den offisielle videreføringen av lisensiatgraden. Det var vanlig å ta lic.techn.-graden på de fleste institutt ved NTH. På institutt for teknisk fysikk var det totalt 54 personer som ble tildelt graden. Flere av disse tok seinere dr.techn.-graden eller en PhD-grad i USA.

Sverige og Finland har en tilsvarende grad, men den blir i disse landa ikke rekna som likeverdig med en doktorgrad.
## Referanser
Hvitøyehonningeter

**Hvitøyehonningeter** (*Phylidonyris novaehollandiae*) er en fugl i gruppen *[[Phylidonyris]]* i familien honningetere. Den er endemisk til Australia.

## Underarter
Det er beskrevet fem underarter av hvitøyehonningeter:
* *Phylidonyris novaehollandiae campbelli* (Mathews, 1923) - forekommer på Kangaroo Island og i Sør-Australia
* *Phylidonyris novaehollandiae canescens* (Latham, 1790) - forekommer på Tasmania
* *Phylidonyris novaehollandiae caudatus* (Salomonsen, 1966) - forekommer på King Island og Furneauxøyene 
* *Phylidonyris novaehollandiae longirostris* (Gould, 1846) - forekommer i det sørvestlige Vest-Australia
* *Phylidonyris novaehollandiae novaehollandiae* (Latham, 1790) - forekommer i det sørøstlige  Queensland, i Victoria og Sør-Australia

## Referanser


## Eksterne lenker
* 
* Avibase: ''Phylidonyris novaehollandiae''. Besøkt 26. mai 2013.
* ITIS report: ''Phylidonyris novaehollandiae''. Besøkt 26. mai 2013.
* Birdlife Species Factsheet: ''Phylidonyris novaehollandiae''. Besøkt 26. mai 2013.
Viral video

**Viral video** er en videofilm som tilsiktet eller utilsiktet blir svært populær på internett i en prosess med deling av videoen på sosiale medier. Delingen foregår slik at noen sender videoens nettadresse som en lenke på e-post eller legger den ut på det som kalles for veggen, altså den offentlige oppdateringen til brukeren. Videoene er ofte korte og oppsiktsvekkende på et eller annet vis. Suksessen skyldes ofte at filmen vekker sterke følelser.

På engelsk brukes uttrykket «viral» om suksesser og fenomener om spres på nettet svært fort og bred, på samme måte som et smittsomt virus. Et annet eksempel enn viral video er viral markedsføring. Enkelte internettfenomener, særlig humoristiske og selvironiske, kalles også ofte mem, norsk for engelske «meme», en idé som spres i en «kulturell evolusjon».

## Eksempler
Den amerikanske artisten Rebecca Black ble offer for negativ spredning av hennes video *Friday*. Likevel anses dette som et gjennombrudd for artisten. Mest kjent er den sørkoreanske musikkvideoen *[[Gangnam Style]],* som har oppnådd langt over en milliard visninger på nettstedet YouTube.

I løpet av høsten fra september til nyttår 2013 oppnådde Ylvis' musikkvideoparodi *[[What Does the Fox Say?]]* over 300 millioner visninger på YouTube og ble nettstedets mest sette film dette året. Samme år kom også en kort humoristisk video med *Harlem Shake* og dansende norske soldater i Bardufoss; den ble lagt ut på Youtube i februar 2013 og var ved årets slutt sett 95 millioner ganger.

## Se også
* Viral markedsføring
* Viral nettspredning

## Referanser
Hatten (Storfjord)

**Hatten** (nordsamisk: *Háhtta*, kvensk: *Hattu*) er et fjell i Storfjord kommune i Troms. Det ligger to kilometer nordøst for Hatteng og har en høyde på  meter over havet.

## Fotnoter



## Referanser




## Eksterne lenker
*
Pietro Cavallini

**Pietro Cavallini** (ca. 1240/1250–ca. 1330) var en maler som bodde og jobbet i Roma i Italia sent i middelalderen. Han har kanskje også jobbet i Napoli. Han er en av de største malerne fra sin tid, men har ikke blitt så kjent som maleren Giotto som levde på samme tid. Grunnen til det er kanskje at bare to bilder av Cavallini fortsatt finnes.

## Referanser


## Eksterne lenker
*
Hvitkinnhonningeter

**Hvitkinnhonningeter** (*Phylidonyris niger*) er en fugl i gruppen *[[Phylidonyris]]* i familien honningetere. Den er endemisk til Australia.

## Underarter
Det er beskrevet to underarter av hvitkinnhonningeter:
* *Phylidonyris niger niger* (Bechstein, 1811)
* *Phylidonyris niger gouldii* (Schlegel, 1872)

## Referanser


## Eksterne lenker
* 
* Avibase: ''Phylidonyris niger''. Besøkt 26. mai 2013.
* ITIS report: ''Phylidonyris niger''. Besøkt 26. mai 2013.
* Birdlife Species Factsheet: ''Phylidonyris niger''. Besøkt 26. mai 2013.
Filosofiåret 1700

**Filosofiåret 1700** er en oversikt over hendelser, utgivelser og personer med tilknytning til filosofi i 1700.

## Hendelser

## Publikasjoner
* Mary Astell, *[[Some Reflections Upon Marriage]]* (1700)
* François Fénelon, Dialogues des Morts et Fables, écrits composés pour l'éducation du duc de Bourgogne

## Fødsler

## Dødsfall
*6. juni - Wespazjan Kochowski, polsk historiker, filosof og poet (født 1633)
*24. juni - Anton Günther Heshusius, tysk filosof (født 1638) 
*29. juni – Andrzej Abrek, polsk filosof (ukjent fødselsår)


Wespazjan.jpg|Wespazjan Kochowski 1633-1700


## Referanser


## Se også
*Filosofi på 1700-tallet
*Opplysningstiden
Antonio Maria Bononcini

**Antonio Maria Bononcini** (1677–1726) var en italiensk cellist og komponist.

Bononcini var sønn av fiolinisten og komponisten Giovanni Maria Bononcini og en yngre bror av den mer kjente Giovanni Battista Bononcini. Brødrene studerte hos Giovanni Paolo Colonna. Mellom 1690 og 1693 spilte Antonio i kardinal Benedetto Pamphilis orkester. Han arbeidet noen år sammen med sin bror, blant annet var begge musikere i hofforkesteret i Wien. Antonio ble i 1705 ble hoffkapellmester for den framtidige keiser Karl VI av Det tysk-romerske rike. I 1713 returnerte Bononcini til Italia der han arbeidet i Milano, Napoli og Modena inntil han fra 1721 ble *[[Kapellmester|maestro di cappella]]* i Modena, en stilling han beholdt rsten av sitt liv.

I tillegg til sceneverk skrev Bononcini over 40 kantater, de fleste for solostemme, *[[Messe (musikk)|Messe]] i g-moll*, *[[Stabat mater]] i c-moll* og en Salve Regina.

## Operaer
**Tigrane, re d'Armenia* (1710)
**I veri amici* (1715)
**Il tiranno eroe* (1715)
**Sesostri re d'Egitto* (1716)
**La conquista del vello d'oro* (1717)
**Astianatte* (1718)
**[[Griselda (Antonio Maria Bononcini)|Griselda]]* (1718)
**Nino* (1720)
**Merope* (1721)
**Endimione* (1721)
**Rosiclea in Dania* (1721)

## Referanser


## Kilder
*Randel, Don Michael (ed.) «Bononcini, Antonio Maria» i *The Harvard Biographical Dictionary of Music*, Harvard University Press, 1996, s.&nbsp;92. ISBN 0-674-37299-9
Sønderland-rapporten

**Sønderland-rapporten**, titulert ***22. juli 2011 – Evaluering av politiets innsats***, var Politi- og lensmannsetatens evaluering av håndtering av 
terrorhandlingene i Oslo og på Utøya 22. juli 2011. Evalueringen ble gjennomført av et utvalg oppnevnt av politidirektør Øystein Mæland 18. august 2011 under ledelse av Olav Sønderland. Utvalget leverte sin rapport 20. mars 2012.

Sønderland-rapporten konkluderte svært ulikt fra den senere Gjørv-kommisjonen (NOU 2012:&nbsp;14) i sine gjennomganger av innsatsen 22. juli 2011. Rapporten fikk kritikk fra flere hold, for å ta for lett på feilene som ble begått av politiet .

## Utvalgets sammensetning
* Olav Elias Sønderland (utvalgsleder), seniorrådgiver, Rogaland politidistrikt og Politidirektoratet
* Bjørn Kåre Dahl, politiinspektør, Rogaland politidistrikt
* Egil Eriksen, politiinspektør, Rogaland politidistrikt
* Espen Frøyland, avdelingsdirektør, Politidirektoratet
* Terje Krogstad, politiinspektør, Hedmark politidistrikt
* Øystein Stavdal Paulsen, seniorrådgiver, Østfold politidistrikt

Jan Erik Haugland og John Starheimsæter, politiinspektører i Politidirektoratet, fungerte som sekretærer for utvalget.

## Referanser


## Eksterne lenker
* Sønderland-rapporten, Politidirektoratet, POD-publikasjon 2012/03, ISBN 978-82-8256-025-2
Filosofiåret 1748

**Filosofiåret 1748** er en oversikt over hendelser, utgivelser og personer med tilknytning til filosofi i 1748.

## Hendelser

## Publikasjoner
* *[[An Enquiry Concerning Human Understanding]]* av David Hume  
* *[[Lovenes ånd]] (De l'esprit des lois)* av Montesquieu 
* *[[L'Homme Machine]]* av Julien Offray de La Mettrie 

## Fødsler

|-
|rowspan=2|Februar ||6. || Adam Weishaupt || tysk || filosof ||align=center| ||align=center|1830 ||
|-
|15. || Jeremy Bentham || britisk || filosof, jurist, sosialreformist ||align=center| ||align=center|1832 || 

|rowspan=2|April ||3. || Dietrich Tiedemann || tysk || filosof ||align=center| ||align=center|1803 || 

|27. || Adamantios Korais || gresk || humanistisk forsker og filolog ||align=center| ||align=center|1833 || 
|-
|rowspan=2|Mai ||7. || Olympe de Gouges || fransk || skuespillforfatter, journalist og tidlig feminist ||align=center|45 ||align=center|1793 || 
|}

## Dødsfall

|-
|September ||21. || John Balguy || engelsk || filosof ||align=center| ||align=center|1686 ||
|}


Marie-Olympe-de-Gouges.jpg|Olympe de Gouges(1748–1793)
Johann Adam Weishaupt.jpg|Adam Weishaupt(1748–1830)


## Referanser
Trollistidskreps

**Trollistidskreps** (*Gammaracanthus lacustris*) er et krepsdyr av gruppen amfipoder, som lever i ferskvann. 

Den er som andre amfipoder flattrykt fra sida. Den er større enn de andre amfipodene i norsk ferskvann og blir 25–35&nbsp;mm lang. En rekke kraftige tagger danner en kjøl langs ryggen. Fargen er hvitaktig til gulbrun, men den kan ha en svak antydning av andre farger, som fiolett eller rød.

Den er en utpreget ferskvannsart og vandrer vertikalt i løpet av døgnet. Om dagen skjuler den seg i bunnslammet, mens den om natta svømmer rundt i de frie vannmasser. Den er et rovdyr som jakter på *[[Mysis|Mysis relicta]]*, *[[Firetornet istidskreps|Pallaseopsis quadrispinosa]]*, vannlopper og fjærmygglarver.

Trollistidskreps tilhører de såkalte istidskrepsene og er utbredt i dype og kalde innsjøer i Nord-Europa. Den er ganske sjelden og er den eneste istidskrepsen som ikke finnes i Østersjøen. I Norge finnes arten i noen få store innsjøer på Østlandet: Mjøsa, Øyeren, Setten, Rødenessjøen, Øymarksjøen, Aspern og Store Le

Noen forskere har regnet den som samme art som *[[Gammaracanthus loricatus]]* (Joseph Sabine, 1824) fra Nordishavet, og da har det eldste navnet, *G. loricatus*, høyest prioritet. Det er også blitt foreslått å føre den til en egen slekt, *Relictacanthus*, uten at det har fått særlig gjennomslag.

## Referanser




## Litteratur
* 
* 

## Eksterne lenker
* 
* Vassdragsforbundet – Det gåtefulle mjøsdjupet
Orlando furioso (Vivaldi, 1714)

***Orlando furioso*** RV 819 (Teatro San Angelo, Venezia 1714) er en opera som har overlevd som manuskript i Vivaldis personlig bibliotek, bare delvis knyttet til hans bedre kjente Orlando furioso (RV 728) fra 1727. Den er en nykomponering av en *Orlando furioso* skrevet av Giovanni Alberto Ristori i 1713, hvor bare fragmenter av partituret er bevart i RV 819. Den er grunnen til at Peter Ryom som laget den første katalogen over Vivaldis verker ikke tildelte operaen ett RV-nummer, men katalogiserte den som RV Anh. 84.

## Forfatterskapet

Federico Maria Sardelli, ifølge studier av Reinhard Strohm, argumenterer for at Orlando RV 819 var helt nykomponert av Vivaldi, noe som startet med originalen, Ristoris opera, som Vivaldi selv allerede hadde forandret under tallrike fremføringer i 1713-sesongen. Han tildelte derfor katalognummeret RV 819. En antagelse er at Vivaldi unngikk å sette sitt eget navn på opera har selv nylig tatt over ledelsen for Teatro San Angelo. Mens andre anser at mesteparten av operaen er en kopi av Ristori er tapte verk.

## Operaen
Til forskjell fra Orlando furioso (RV 728) fra 1727, hvor rollen til Orlando er sunget av en mezzo eller kastrat, er den i operaen fra 1714 sunget av en baryton. Den tredje akten er forsvunnet og resten av instrumenteringen   (tydeligvis brukt i forestillinger av komponisten) er ufullstendig. To arier er tapt, sju arier er ufullstendig (bare bassdelen er bevart) og tre arier er identiske med bevarte arier i RV 727 og RV 729.

## Innspilling
Det franske platemerket Naïve, som allerede hadde spilt inn den mer berømte *Orlando furioso* og Orlando finto pazzo for sin Vivaldi-utgave, utga innspilling av premieren ved Festival de Beaune fra 20. juli 2012, der Sardelli dirigerte Modo Antiquo og blant annet sangere som Riccardo Novaro som Orlando, Gaëlle Arquez som Angelica, Romina Basso som Alcina og Teodora Gheorghiu som Bradamante. Gitt den dårlige tilstanden til manuskriptet, måtte Sardelli rekonstruere eller komponere *ex novo* de sju ufullstendige ariene, i en vivaldisk stil.

## Referanser
Principetrost

**Principetrost** (*Turdus xanthorhynchus*) er en monotypisk art i den tallrike slekten *[[Turdus]]* i trostefamilien (Turdidae). Den er standfugl og endemisk for øya Príncipe i Guineabukta, på Afrikas vestkyst. Arten er kritisk truet av utryddelse.

## Taksonomi
Arten ble tidligere regnet som en underart av saotometrost (*T. olivaceofuscus*), som er utbredt på den større naboøya São Tomé i sør.

## Biologi
Principetrost blir omkring 24 cm lang og har ei fjærdrakt som i hovedsak er mørk olivengrønn–brun på oversiden og i brystet (som har små lyse spetter), men blek på undersiden med mørk bred trim i ytterkantene av dekkfjærene. Nebbet er gult og kortere enn hos saotometrost. Øynene har blå-hvit iris og er omgitt av en smal gul øyering. De undre ekstremitetene er gule.

Arten okkuperer underskog og mellomskog i høyder mellom 100 og 800 moh på den sørlige delen av Príncipe, men den er mest vanlig i høyder rundt 400–600 moh. Den er ikke til stede i sekundærskog og på plantasjene på nordsiden av øya. Svært lite er kjent om hekkingen, men unger er observert i november–desember.

## Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på gruppene følger Norsk navnekomité for fugl og er i henhold til Syvertsen *et al.* (2008, 2017).

* Passeriformes, spurvefugler
** Passeri, sangfugler
*** Passerida
**** Muscicapoidea
***** Turdidae, trostefamilien (18 slekter, 173 arter)
****** *[[Turdus]]*, 83 arter
******* *[[principetrost|T. xanthorhynchus]]*, principetrost (monotypisk)

## Referanser




## Eksterne lenker
*
Niels Norman

**Niels Norman**  også skrevet **Nils Normann** (født 27. desember 1770 i Trondheim, død 3. april 1836 i Asker) var en norsk prest, folkeopplyser og stortingsrepresentant til det første ordentlige storting.

Han ble cand.theol i 1796 og fikk en stilling som lærer ved Trondhjems skole året etter. I 1803 ble han utnevnt til sogneprest i Tranø, i 1816 til Leikanger og til Asker i 1822. Han var også prost i Ytre Sogn 1819–22 og til Drammen prosti i 1823. I den perioden han var prest i Leikanger fikk han opprettet en arbeidsanstalt for fattige. Han forbedret skolene og opprettet almuebibliotek.

Norman var gift to ganger, første gang med Christiane Marie Musæus, andre gang med hennes søster Alette, begge døtre av sogneprest Johannes Musæus og Alette Kirstine Mosling.

Norman var valgt inn på Stortinget i 1815–1817 som 2. representant for Finmarkens amt.

Han var innehaver av Dannebrogordenen og Vasaordenen.

## Referanser


## Kilder
* Tallak Lindstøl: *Stortinget og Statsraadet 1814-1914*, Kristiania, 1914, samt tillæg. B. 1 D. 2 : Biografier L-Ø samt tillæg digital utgave side 648-649
* 
* Niels Norman fra NRK/Sogn og Fjordane fylkesleksikon

## Eksterne lenker
*
Giovanni Maria Bononcini

**Giovanni Maria Bononcini** (1642–1678) var en italiensk fiolinist og komponist.

## Liv og virke
Giovanni Maria Bononcini fikk høyst sannsynlig sin utdannelse hos Marco Uccellini. I forordet til læreverket *Musico prattico* skriver Bononcini at han hadde studert kontrapunkt hos Agostino Bendinelli. 

I sin første stilling var Bononcini kapellmester i kirkene *San Giovanni in Monte* og *San Petronio* i Bologna og var medlem av det prestisjefylte *[[Accademia Filarmonica di Bologna]]*. I 1671 slo han seg ned i Modena, først som hoffiolinist hos hertugenken Laura d'Este og fra 1674 til sin død som domkapellmester. De to sønnene Giovanni Battista Bononcini og Antonio Maria Bononcini var i likhet med sin far kjente komponister.

## Verk
Bononcini skrev vokal- og instrumentalmusikk for ulike besetninger; i instrumentalmusikken skilte han tydelig mellom *da chiesa*- og *da camera*-stilen. Ved å gruppere dansestykker (han skrev rundt 150 av dem) skapte han kammersonateformen (op.4, op.9, op.7, op.12). På kirkesonate-området gav han den eksisterende canzonesonaten en fast form med flere satser. De 29 triosonatene danner gjennom satsform, sangbarhet og kraftfulle klangfarge et viktig trinn i utviklingen mot Arcangelo Corellis stil. Enkelte av sontatene krever skordatur. I Bononcinis vokalverk dominerer solostemmen, mens instrumentalakkompagnementet er tydelig underordnet. Bononcini var også musikkskribent.

### Verker med opus
* op.1 *Primi Frutti del Giardino Musicale à due violini e basso* (Venezia, 1666)
* op.2 *Delle Sonate de camera, e ballo à 1,2,3, e 4* (Venezia, 1667)
* op.3 *Varii fiori del giardino musicale, overo Sonate da camera … aggiunta d'alcuni canoni*, für 2 Violinen, Viola und B.c. (Bologna, 1669)
* op.4 *Arie, correnti, sarabande, gighe, & allemande* for fiolin og cello eller spinett (Bologna, 1671)
* op.5 *5 [[Sinfonia]], allemande, correnti, e sarabande à 5–6 stromenti, aggiunta d'una sinfonia a quattro, che si può suonare ancora al contrario* (Bologna, 1671)
* op.6 *Sonate da chiesa à due violini* (Venezia, 1673)
* op.7 *Ariette, correnti, gighe, allemande, e sarabande* 1–4 stromento (Bologna, 1673)
* op.8 Das kontrapunktische Lehrwerk *Musico prattico che brevemente dimostra il modo di giungere alla perfetta cognizione di tutte quelle cose, che concorrono alla composizione de i canti, e di ciò ch'all'arte del contrapunto si ricerca*, (Bologna, 1673)
* op.9 *Trattenimenti musicali à tre & à quattro stromenti (Bologna, 1675)
* op.10 *Cantate per camera a voce sola*, libro primo, for sopran eller bass og b.c. (Bologna, 1677)
* op.11 *Cantate per camera a voce sola*, libro secondo, for sopran, alt eller bass og b.c. (Bologna, 1678)
* op.12 *Arie e Correnti à tre, due violini e violone* (Bologna, 1678)
* En rekke madrigaler og arier
* 1 Oper *I primi voli dell’aquila Austriaca del soglio imperiale alla gloria'' (Modena, 1667)

## Referanser


## Litteratur
* 
* Giovanni Maria Bononcini of Modena: A Chapter in Baroque Instrumental Music (Greenwood Press ISBN 0-313-25655-1)
Johannes Henriksen Aas

**Johannes Henriksen Aas** (1770–1822) var en norsk sorenskriver, kancelliråd og stortingsrepresentant til det første ordentlige storting.

Aas var sorenskriverkontorist i Trondheim, ble jurist i 1794, var sorenskriverfullmektig i Nordland før han ble sorenskriver i Senja og Troms i 1802. Han bodde på gården Storstennes ved Tromsø. I 1812 ble han kancelliråd og i 1819 medlem av Senja og Troms matrikkelkommisjon. Innehaver av Dannebrogordenen.

Aas var valgt inn på Stortinget i 1815–1817 som 1. representant for Finmarkens amt.

Aas var gift to ganger; første gang med Karen Cathrine Berg, datter av handelsmannen Kristoffer Taraldsen Berg i Trondheim og andre gang med Kristine Colban, datter av sogneprest Erik Andreas Colban og Karen Angell. Kristine Colban – eller Kristine Aas – var en allsidig kunstner og har blant annet skrevet teksten til sangen «En sang om den nordlandske bondestand». Deres datter Karen Magdalena Aas (1820–1900) giftet seg med skolemannen Hartvig Nissen.

## Referanser


## Kilder
* Tallak Lindstøl: *Stortinget og Statsraadet 1814-1914*, Kristiania, 1914, samt tillæg. B. 1 D. 1 : Biografier A-K digital utgave side 14
* 
* Om En sang om den nordlandske bondestand
* Hartvig Nissen fra Norsk biografisk leksikon

## Eksterne lenker
*
Maiao

**Maiao** er ei øy i îles du Vent i Selskapsøyene i Fransk Polynesia i Stillehavet. Folketellingen i 2012 viste et innbyggertall på . Maiao er en del av kommunen Moorea-Maiao.

## Referanser
Moorea-Maiao

**Moorea-Maiao** er en kommune i Fransk Polynesia. Den består av øyene Moorea og Maiao. Folketellingen i 2017 viste et innbyggertall på .

Kommunen omfatter seks *communes associées* (delkommuner): Afareaitu, Haapiti, Maiao, Paopao, Papetoai og Teavaro.

## Referanser